Ursprönglech esch a de Stöu vom Landvogteyschloss nome en offnige Torm, Chutzetorm gnannt, gse; är esch för d Abwehr id Stadtmuur bouet worde; 1690 bes 1695 esch de Abou vome Schloss före jewiiligi Landvogt vo Willisou vorgno worde, de Architekt esch onbekannt, d Ossewänd wiised Sgraffitodekoratione, d Ennerüüm richi Stuckature, Grisäiemolereie, Schnetzereie, Täferwärch, konstvolli Wand- und Deckemolereie usem  Barock uf; im ersten Obergschoss befendet sech en Böuderzüklus vo de Heiligbluet-Legände vo 1638; 1833 - 1836 esches es Lokau vonere höchere Schueu gsi onderem dütsche Pädagog Friedrich Fröbel, em Begrönder vo de Chindergärte; spöter esches au normaus Schulhaus gnotzt worde; noch de Ronovierig vo 1979 - 1982 esch d Hans-Rölli-Stobe ybouet worde, wo a de z Willisou gebornig Liedermacher, Sänger ond Dechter erenneret, hötzotags esches de Setz vom Amtsgrecht.